Source: http://www.zakonypreludi.sk/zz/1999-343
Timestamp: 2018-12-18 21:03:41+00:00

Document:
343/1999 Z. z. Zákon, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znen... | Aktuálne znenie
343/1999 Z. z.
Zákon č. 343/1999 Z. z.Zákon, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov
Čiastka 143/1999
Platnosť od 15.12.1999
z 24. novembra 1999,
Zákon č. 135/1961 Zb. o pozemných komunikáciách (cestný zákon) v znení zákona č. 27/1984 Zb., zákona Národnej rady Slovenskej republiky č. 160/1996 Z. z., zákona č. 58/1997 Z. z. a zákona č. 395/1998 Z. z. sa mení a dopĺňa takto:
1. V § 6 odsek 2 znie:
„(2) Vymedzené úseky diaľnic a ciest pre motorové vozidlá označené dopravnými značkami možno užívať dvojstopovými motorovými vozidlami (ďalej len „motorové vozidlo“) po zaplatení úhrady za užívanie týchto pozemných komunikácií. Výška úhrady sa určí z celkovej hmotnosti motorového vozidla, ktorou sa rozumie súčet hmotností motorového vozidla a prípojného vozidla. Úhrada sa platí na kalendárny rok alebo na 15 dní bez ohľadu na počet vykonaných jázd podľa sadzobníka, ktorý je prílohou č. 1 k tomuto zákonu.“.
2. V § 6 ods. 3 písmeno ch) znie:
„ch) na ktoré sa občanovi s ťažkým zdravotným postihnutím poskytuje peňažný príspevok na zvýšené výdavky súvisiace so zabezpečením prevádzky osobného motorového vozidla,2e)“.
„2e) § 64 zákona č. 195/1998 Z. z. o sociálnej pomoci v znení zákona č. 155/1999 Z. z.“.
3. V § 6 sa odsek 3 dopĺňa písmenom n), ktoré znie:
„n) vykonávajúcich prepravu predmetov a tovarov humanitárnej pomoci, ak sa dopravca preukáže potvrdením ministerstva o prípustnosti bezodplatnej dopravy, ktorého vzor je prílohou č. 2 k tomuto zákonu.“.
4. V § 11 ods. 3 sa v prvej vete za slová „užívateľovi nehnuteľnosti“ vkladajú slová „alebo zariadenia“, slová „iné zariadenie“ sa nahrádzajú slovom „zariadenie“ a v druhej vete sa vypúšťa slovo „iné“.
5. V § 22c odsek 3 znie:
„(3) Za priestupok podľa odseku 1 písm. g) možno uložiť vodičovi pokutu do výšky trojnásobku úhrady na kalendárny rok uvedenej v sadzobníku, ktorý je prílohou č. 1 k tomuto zákonu.“.
6. V § 24a ods. 1 sa vypúšťajú slová „alebo užívatelia“.
7. V § 24a ods. 2 sa slová „odstrániť reklamné, informačné a propagačné zariadenia na náklady vlastníka, správcu alebo užívateľa týchto zariadení“ nahrádzajú slovami „podať návrh na odstránenie reklamných, informačných a propagačných zariadení (stavieb) podľa osobitného zákona11)“.
„11) § 88 až 93 zákona č. 50/1976 Zb.“.
8. Príloha k zákonu č. 135/1961 Zb. v znení zákona č. 395/1998 Z. z. sa nahrádza prílohou č. 1 k tomuto zákonu.
Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona č. 135/1961 Zb. o pozemných komunikáciách (cestný zákon), ako vyplýva zo zmien a doplnení vykonaných zákonom č. 27/1984 Zb., zákonom Národnej rady Slovenskej republiky č. 160/1996 Z. z., zákonom č. 58/1997 Z. z., zákonom č. 395/1998 Z. z. a týmto zákonom.
Príloha č. 1 k zákonu č. 343/1999 Z. z.
za užívanie vymedzených úsekov diaľnic a ciest pre motorové vozidlá pre dvojstopové motorové vozidlá alebo pre jazdné súpravy
1. Úhrada na kalendárny rok pre motorové vozidlá alebo pre jazdné súpravy s celkovou hmotnosťou
a) do 1,5 tony vrátane je 400 Sk,
b) od 1,5 tony do 3,5 tony vrátane je 900 Sk,
c) od 3,5 tony do 12 ton vrátane je 3 000 Sk,
d) nad 12 ton je 6 000 Sk.
2. Úhrada na 15 dní pre motorové vozidlá alebo pre jazdné súpravy s celkovou hmotnosťou
a) do 1,5 tony vrátane je 60 Sk,
b) od 1,5 tony do 3,5 tony vrátane je 130 Sk.
a) Ak nálepka platná na 15 dní bola zakúpená v decembri bežného roka, platí aj v januári nasledujúceho roka na počet dní, ktoré ešte ostávajú do vyčerpania 15 dní. Začiatok platnosti nálepky musí byť na nej vyznačený predierovaním príslušného dátumu.
b) Celková hmotnosť vozidla je uvedená v osvedčení o evidencii vozidla.12)
Príloha č. 2 k zákonu č. 343/1999 Z. z.
12) § 93 zákona Národnej rady Slovenskej republiky č. 315/1996 Z. z. o premávke na pozemných komunikáciách.

References: § 6
 § 6
 § 64
 § 6
 § 11
 § 22
 § 24
 § 24
 § 88
 § 93